दुर्ग जिले के जामुल गांव स्थित एसीसी के सीमेंट फैक्ट्री में काम करने वाले कई मजदूर सुधा भारद्वाज के मुरीद हैं. उन्हीं में से एक हैं जनकराम साहू. साहू इस क्षेत्र की सीमेंट फैक्ट्रियों में काम कर रहे सभी मजदूरों की बढ़ी हुई तनख्वाह का श्रेय सुधा को देते हैं. साहू सुधा की तारीफ करते हुए कहते हैं कि 'सुधा के प्रयासों की वजह से ही सबको सम्मानजनक वेतन या मजदूरी मिलने लगी है. पहले सीमेंट कंपनियां यहां पर मजदूरों का शोषण करती थी लेकिन सुधा के नेतृत्व में लड़ी गयी लड़ाई के बाद अब ये समाप्त हो चुका है.'